अनुपम जी को मैं बहुत अच्छी तरह जानता था। लेकिन कभी मुलाकात नहीं हुई। एक दिन अचानक उनके किसी सहयोगी (शायद पंकज) ने मुझे फेसबुक मैसेज किया– अपना नंबर भेज दीजिये, गांधी शांति प्रतिष्ठान के अनुपम मिश्र आपसे बात करना चाहते हैं। मैने नंबर भेजा। थोड़ी देर में फोन बजा, विनम्रता आत्मीयता में डूबी एक धीमी आवाज़ आई– भाई मेरा नाम अनुपम मिश्र है, आपका कॉलम हमेशा पढ़ता हूं। बहुत दिनों से आपसे बात करना चाहता था।